stanford-oval/wikipedia huggingface dataset:
מאי דיין

| --- | --- |

מאי דיין במדי מכבי בנות אשדוד
 לידה:  14 במאי 1994 (בת 30) אשדוד, ישראל
 עמדה:  רכזת/קלעית
 גובה:  1.70 מטר
 מספר:  6
 קבוצות כשחקנית
 2011–2012   2012–2013   2013–2014   2014–2015  2015–2017  2017–2018  2018–2019  2019–2020 2020–:  מכבי בנות אשדוד  אוניברסיטת טמפל הפועל ראשון לציון  אליצור חולון בנות הרצליה  בני יהודה תל אביב מכבי רעננה  בנות הרצליה  מכבי בנות אשדוד
מאי דיין (נולדה ב-14 במאי 1994) היא כדורסלנית ישראלית, המשחקת בעמדת רכזת/קלעית בקבוצת מכבי בנות אשדוד מליגת העל.
ביוגרפיה

דיין גדלה והתחנכה באשדוד ושיחקה כדורסל מגיל צעיר במחלקת הילדות והנערות של מכבי בנות אשדוד. דיין הייתה רכזת מובילה ונבחרה לחמישיית העונה בליגה לנערות (2009), תגלית העונה בנערות א' (2010) ושחקנית העונה בנערות ב' (2010). דיין הגיעה לשיא כשקלעה 41 נקודות! עם הנערות של אשדוד במשחק חוץ בירושלים בשנת 2012.
ביוגרפיה > בקבוצה בוגרת

מעונת 2011/12 השתייכה דיין לסגל הקבוצה הבוגרת, אך קיבלה דקות מועטות ולא השתלבה ברוטציה במהלך המשחקים.
במהלך עונת 2012/13 שיחקה בקולג' בקבוצה של אוניברסיטת טמפל (NCAA) וקלעה שלוש פעמים 8 נקודות נגד מונטנה, קנט סטייט ופן. בסך הכל השתתפה ב-30 משחקים ופתחה בחמישייה 6 פעמים.
בעונת 2013/14 החלה לשחק בליגת העל בקבוצת הפועל ראשון לציון. בעונת 2014/15 שיחקה באליצור חולון.
בעונת 2015/16 החלה לשחק בקבוצת בנות הרצליה למשך שתי עונות.
בעונת 2017/18 שיחקה דיין בקבוצת בני יהודה ובעונת 2018/19 שיחקה בקבוצת מכבי רעננה, בה רשמה ממוצעים של 8.6 נקודות, 2.3 ריבאונדים ו-1.8 אסיסטים ב-27 דקות למשחק.
בעונת 2019/20 חזרה לקבוצת בנות הרצליה לעונה אחת. בתחילת עונת 2020/2021 חזרה הביתה למכבי בנות אשדוד ומונתה לקפטנית הקבוצה.
ביוגרפיה > נבחרת ישראל

דיין שיחקה כרכזת מובילה בנבחרות לכל אורך הדרך. בנבחרת הקדטיות, בנערות, בעתודה ובנבחרת ישראל למשחקי המכביה העשרים בשנת 2017. בשנת 2020 זומנה דיין לראשונה לסגל הנבחרת הבוגרת.
הערות שוליים

↑  משחקיה הבאים של הנבחרת: בבועה בוולנסיה, באתר ONE‏, 8 באוקטובר 2020.
קומפלקס משולשים

במתמטיקה בכלל ובאלגברה טופולוגית בפרט, קומפלקס משולשים או קומפלקס סימפליציאלי (באנגלית: Simplicial Complex) הוא קבוצה של צמתים, קשתות, פאות וההכללות לממדים גבוהים של אלה, המקיים מספר תנאים.
סימפלקס יקרא קומפלקס משולשים אם הוא מקיים את התנאים הבאים:
כל  {\mathcal {K}}'\subseteq {\mathcal {K}} הוא סימפלקס בעצמו.
אם  \sigma _{1},\sigma _{2}\subseteq {\mathcal {K}} הן פאות של הסימפלקס  {\mathcal {K}}, אזי  \sigma _{1}\cap \sigma _{2} הוא סימפלקס.
דוגמה של קומפלקס משולשים
הצורה הקומבינטורית של קומפלקס המשולשים נקראת קומפלקס משולשים אבסטרקטי (באנגלית: Abstract Simplicial Complex) והיא אינה מתחשבת בגאומטריה של הסימפלקס בכלל.
הגדרות

קומפלקס משולשים יקרא  \kappa -קומפלקס אם המימד הגבוה ביותר של סימפלקס כלשהו השייך לו הוא  \kappa . לדוגמה: הסימפלקס {{a,b,c},{a,b},{a,c},{a},{b},{c}} הוא קומפלקס משולשים כי הוא מקיים את 2 התנאים העליונים, והוא 2-קומפלקס מכיוון שהסימפלקס במימד הגבוה ביותר בו: {a,b,c} הוא ממימד 2.
0-קומפלקס יכיל רק צמתים: {{a},{b}}
1-קומפלקס יכיל גם קשתות: {{a},{b},{a,b}}
2-קומפלקס יכיל גם פאות: {{a},{b},{c},{a,b},{a,b,c}} וכן הלאה.
יש לשים לב שכל חיתוך של תתי-סימפלקסים הוא סימפלקס בעצמו ומוכל בקומפלקס המקורי.
קומפלקס משולשים יקרא  \kappa -קומפלקס הומוגני אם כל סימפלקס  \sigma _{d}\subset {\mathcal {K}} במימד  {\mathcal {d}}<\kappa  הוא פאה של סימפלקס אחר ממימד גבוה יותר  \sigma \subseteq {\mathcal {K}}.
הסגוֹר (באנגלית: Closure) של קומפלקס  {\mathcal {K}} הוא קומפלקס המשולשים הקטן ביותר שמכיל את כל תתי הסימפלקסים  \sigma \subseteq {\mathcal {K}}. מסומן:  {\mathcal {Cl(K)}}
הכׂוכב (באנגלית: Star) של קומפלקס  {\mathcal {K}} הוא קבוצה המכילה את כל הסימפלקסים ש {\mathcal {K}} הוא פאה שלהם. מסומן:  {\mathcal {St(K)}}. יש לשים לב שהכוכב של  {\mathcal {K}} אינו דווקא קומפלקס משולשים.
הקישוּר (באנגלית: Link) של קומפלקס  {\mathcal {K}} הוא הסגור של הכוכב של  {\mathcal {K}} פחות הכוכב של  {\mathcal {K}}. מסומן:  {\mathcal {Lk(K)}}={\mathcal {Cl(St(K))}}-{\mathcal {St(K)}}.
שימושים הנדסיים > ניתוח מידע טופולוגי

בתחום ניתוח המידע הטופולוגי (באנגלית: Topological Data Analysis או TDA) קיים שימוש נרחב לבניית קומפלקס משולשים מהמידע הנתון לרוב בצורה של ענן נקודות. בנייה זו נעשית על ידי שימוש בהומולוגיה מתמשכת ליצירת פילטרציה של קומפלקס המשולשים המייצג את ענן הנקודות.
שימושים הנדסיים > ניתוח מידע טופולוגי > ניתוח טופולוגי של אותות

בעיבוד אותות, ניתן ליצור ענן נקודות בממדים גבוהים על ידי התמרת אות דגום  f[n] נתון בצורה הבאה: SW\left\{f[n]\right\}=[f[n],f[n+\tau ],f[n+2\tau ],\cdots ,f[n+d\tau ]].
ניתוח ההומולוגיה המתמשכת של קומפלקס המשולשים הנוצר מענן נקודות זה נותנת מידע רב על התכונות הזמניות של האות הנתון:
חוסה פראה (Jose A. Perea) מאוניברסיטת מישיגן הוכיח כי מחזוריות זמנית של אות גוררת רכיב הומולגי מסדר ראשון בברקוד - קיום חור בקומלקס המשולשים.
כריסטופר טארלי (Christopher J. Tralie) מאוניברסיטת דיוק הראה שניתן לזהות קוואזי־מחזוריות באות על ידי כך שההומולוגיה המתקבלת ממנו היא של טורוס, ולא של טבעת. הבחנה זו עמידה לשינויים קלים שאנליזת פורייה לא יכולה להבחין בהם.
הערות שוליים

↑  Robert Ghrist, Barcodes: The persistent topology of data, Bulletin of the American Mathematical Society 45, 2008, עמ' 61–75 doi: 10.1090/S0273-0979-07-01191-3
↑  Jose A. Perea, PERSISTENT HOMOLOGY OF TOROIDAL SLIDING WINDOW EMBEDDINGS, 435 ICASSP
↑  Christopher J. Tralie and Jose A. Perea, (Quasi)Periodicity Quantification in Video Data, Using
Topology
| --- | --- |
בקרת זהויות :  NDL: 00563652 
סימפלקס והסגׂור שלו
צומת והקישור שלה
צומת והכׂוכב שלו
דוגמה ליצירת קומפלקס משולשים מענן נקודות רועש הנדגם מטבעת, וניתוח ההומולוגיה המתמשכת שלו
אות מחזורי מותמר לענן נקודות המכיל חור ( {\mathcal {H_{1}}}=1)
ניתוח קומפלקס המשולשים הנוצר מענן הנקודות של אות FM מכיל שני כיסי אוויר
לרומא באהבה

| --- | --- |

כרזת הסרט בישראל - למעלה: ג'סי אייזנברג ואליוט פייג'; למטה: וודי אלן, פנלופה קרוז ורוברטו בניני
 בימוי:  וודי אלן 
 הופק בידי:  לטי ארונסון   סטיבן טננבאום   ג'יאמפאולו לטה   פארוק אלאטן
 תסריט:  וודי אלן 
 עריכה:  אליסה לפסלטר 
 שחקנים ראשיים:  וודי אלן, אלק בולדווין, רוברטו בניני, פנלופה קרוז, ג'סי אייזנברג, אליוט פייג'
 צילום:  דריוש ח'ונג'י 
 מדינה:  ארצות הברית, איטליה, ספרד 
 חברת הפקה:  MFE - MediaForEurope 
 חברה מפיצה:  סוני פיקצ'רס קלאסיקס (ארצות הברית)
 שיטת הפצה:  וידאו על פי דרישה 
 הקרנת בכורה:  איטליה 20 באפריל 2012   ישראל 5 ביולי 2012
 משך הקרנה:  112 דק' 
 שפת הסרט:  איטלקית, אנגלית 
 סוגה:  קומדיה רומנטית 
 הכנסות:  $73,244,881
 הכנסות באתר מוג'ו:   nerofiddled
 אתר רשמי
 דף הסרט ב־IMDb
 
לרומא באהבה (באנגלית: To Rome with Love) הוא סרט קולנוע מסוגת הקומדיה הרומנטית שכתב וביים וודי אלן, שאף משחק תפקיד בסרט. הסרט צולם ברומא, והקרנתו החלה בשנת 2012.
תמצית העלילה

הסרט מציג במקביל ארבעה סיפורים שלכאורה אין קשר ביניהם, המתרחשים כולם ברומא:
זוג צעיר, מילי ואנטוניו, שזה עתה נישא, מגיע מהכפר לרומא, לפגישה עם קרובי משפחה של אנטוניו. העלילה מסתבכת כאשר מילי תועה ברחובות רומא ופוגשת שחקן קולנוע הנערץ עליה, ובאותה זמן פולשת לחייו של אנטוניו זונה, אנה, שהגיעה אליו בטעות. שני בני הזוג, המתאפיינים בתמימות של בני כפר, מאבדים את תמימותם - אנה מפתה את אנטוניו, ומילי מגיעה למיטתו של שחקן הקולנוע, אך מסיימת את הבילוי דווקא בזרועותיו של פורץ שפרץ לחדר.
היילי היא תיירת ברומא המתאהבת במיקלאנג'לו, עורך דין מקומי. הוריה של היילי מגיעים לביקור, ואביה של היילי, מפיק מוזיקלי בגמלאות, שומע את ג'יאנקרלו, אביו של מיקלאנג'לו, קברן במקצועו, שר במקלחת, ומתפעל מכישרונו. ג'רי משכנע את ג'יאנקרלו להופיע על הבמה, וכשהוא מגלה שעכבותיו מכשילות אותו, הוא מארגן שהופעתו תהיה תוך כדי שהוא מתקלח על הבמה, והופך אותו לכוכב אופרה.
אל ביתם של סטודנט לאדריכלות וחברתו, ג'ק וסאלי, מגיעה חברתה של סאלי, מוניקה, שחקנית מובטלת, וג'ק מתאהב בה, לאחר שסאלי מעודדת אותו להראות למוניקה את אתרי רומא. ג'ק מתכוון להודיע לסאלי על עזיבתו אותה, אך רגע לפני מקבלת מוניקה הודעה על בחירתה לשחק בסרט שיצולם בלוס אנג'לס וביפן במשך חמישה חודשים, צעד שמסיים את הקשר בינה ובין ג'ק.
לאופולדו הוא פקיד זוטר שהפך לידוען הנמצא במרכז ההתעניינות של אמצעי התקשורת. הוא מוזמן לראיונות בטלוויזיה, שם הוא נשאל על פרטים בנליים ביותר, כגון מה אכל לארוחת בוקר. לאחר ימים אחדים של תהילה, אמצעי התקשורת מוצאים אלמוני אחר לעסוק בו, ולאופולדו חוזר, בקושי מסוים, לחיי האלמוניות. סיפור זה הוא פרודיה על תוכניות המציאות, שבהן אלמונים זוכים לחשיפה תקשורתית רבה.
אתר הסרט

"לרומא באהבה" הוא סרט נוסף בסדרת סרטים שצילם אלן בערי אירופה, ובהם "נקודת מפגש" ו"כשתפגשי זר גבוה ומסתורי", המתרחשים בלונדון, "ויקי כריסטינה ברצלונה", המתרחש בברצלונה ו"חצות בפריס", המתרחש בפריז. כמו בקודמיו, גם בסרט הנוכחי לנופי העיר מקום נכבד בסרט.
מבקר הקולנוע ארז דבורה התייחס לכך בביקורתיות:
מבקר הקולנוע יאיר רוה רואה זאת אחרת:
אלן סיפר שרצה במשך שנים רבות לצלם סרט ברומא, וכאשר קיבל הצעה ממפיצי סרטיו באיטליה לממן את הפקת הסרט, נענה להצעה.
פסקול הסרט

בפסקול הסרט משולבים פזמונים פופולריים, ובהם הלהיט "Nel blu dipinto di blu" (המוכר בשם "ווֹלָארֶה") בביצועו של דומניקו מודוניו. הפסקול כולל קטעים מאופרות נודעות - "טוסקה", "ליצנים" (פאליאצ'י) וטורנדוט - כולם בביצועו של פאביו ארמיליאטו, זמר טנור המגלם בסרט את ג'יאנקרלו, קברן ההופך לזמר אופרה. כן נכלל בפסקול קטע מהאופרה "לה טרוויאטה".
שחקנים

בסיפורם של אנטוניו ומילי
אלסנדרו טיברי: אנטוניו, בעלה של מילי
אלסנדרה מסטרונרדי: מילי, מורה לאסטרונומיה בבית ספר תיכון, אשתו של אנטוניו
אנטוניו אלבניז: שחקן קולנוע שמילי מעריצה.
אורנלה מוטי: פיה פוזארי, שחקנית קולנוע
פנלופה קרוז: אנה, זונה המגיעה בטעות לחדרם במלון של אנטוניו ומילי. קרוז הופיעה בסרט קודם של אלן, "ויקי כריסטינה ברצלונה".
בסיפורם של היילי ומיקלאנג'לו
פלביו פארנטי: מיקלאנג'לו, עורך דין המסייע לעניים
אליסון פיל: היילי, תיירת, הופכת לחברתו של מיקלאנג'לו
פאביו ארמיליאטו: ג'יאנקרלו, קברן, אביו של מיקלאנג'לו
וודי אלן: ג'רי, מפיק מוזיקלי בגמלאות, אביה של היילי
ג'ודי דייוויס: פיליס, פסיכיאטרית, אשתו של ג'רי ואמהּ של היילי. דייוויס הופיעה בארבעה סרטים קודמים של אלן: "אליס", "בעלים ונשים", "לפרק את הארי" ו"סלבריטי".
בסיפורם של ג'ק וסאלי
ג'סי אייזנברג: ג'ק, סטודנט לאדריכלות, בן זוג של סאלי
גרטה גרוויג: סאלי, סטודנטית, בת זוג של ג'ק
אליוט פייג': מוניקה, שחקנית, חברתה של סאלי
אלק בולדווין: ג'ון פוי, אדריכל המשמש מנטור לג'ק. בולדווין הופיע בסרט קודם של אלן, "אליס".
בסיפורו של לאופולדו:
רוברטו בניני: לאופולדו פיזאנלו, פקיד שהופך לידוען.
דבר המבקרים

רבים מבקרי הקולנוע בישראל הסתייגו מהסרט, מהם שעשו זאת באופן בוטה. אורי קליין, מבקר הקולנוע של "הארץ" ציין:
"וודי אלן כבר ביים סרטים חלשים בחייו; ... אבל לשפל כה נמוך כמו בסרטו החדש... אלן עוד לא הגיע."
לעומתו, גידי אורשר, מבקר הקולנוע של "גלי צה"ל", חלק שבחים לסרט והעניק לו את הציון הגבוה 9.
גם בארצות הברית היו המבקרים חלוקים בדעותיהם ביחס לסרט.
הערות שוליים

↑  ארז דבורה, "לרומא באהבה": לחובבי וודי אלן בלבד, באתר ynet, 8 ביולי 2012
↑  יאיר רוה, "לרומא באהבה", ביקורת, בבלוג הקולנוע "סינמסקופ", 8 ביולי 2012
↑  Eric Eisenberg, Woody Allen Explains Why Annie Hall And Hannah And Her Sisters Were Disappointments, June 22, 2012
↑  אורי קליין, "לרומא באהבה" של וודי אלן: שקיעת האימפריה, באתר הארץ, 9 ביולי 2012
↑  גידי אורשר, ‏לרומא באהבה - 9 בסולם אורשר, באתר גלי צה"ל, 7 ביולי 2012
| סרטים בבימויו של וודי אלן |
| --- | --- | --- |
| שנות ה-60 | מה חדש, טייגר לילי? ‏ (1966) • קח את הכסף וברח (1969)   |  |
| שנות ה-70 | בננות (1971) • כל מה שרצית לדעת על מין (ולא העזת לשאול) (1972) • ישנוני (1973) • אהבה ומלחמה (1975) • הרומן שלי עם אנני (1977) • רגשות (1978) • מנהטן (1979) |  |
| שנות ה-80 | אבק כוכבים (1980) • קומדיה סקסית של ליל קיץ (1982) • זליג (1983) • דני רוז האיש מברודוויי (1984) • שושנת קהיר הסגולה (1985) • חנה ואחיותיה (1986) • ימי הרדיו (1987) • ספטמבר (1987) • אישה אחרת (1988) • סיפורי ניו יורק (1989) פשעים ועבירות קלות (1989) |  |
| שנות ה-90 | אליס (1990) • צללים וערפל (1991) • בעלים ונשים (1992) • תעלומת רצח במנהטן (1993) • קליעים מעל ברודוויי (1994) • אל תשתו מהמים (1994) • אפרודיטה הגדולה (1995) • כולם אומרים אני אוהב אותך (1996) • לפרק את הארי (1997) • סלבריטי (1998) • מתוק ומרושע (1999) |  |
| העשור הראשון של המאה ה-21 | נוכלים בגרוש (2000) קללת אבן העקרב הירוקה (2001) • סוף הוליוודי (2002) • כל דבר אחר (2003) • מלינדה ומלינדה (2004) • נקודת מפגש (2005) • סקופ (2006) • חלומה של קסנדרה (2007) • ויקי כריסטינה ברצלונה (2008) • מה שעובד (2009) |  |
| העשור השני של המאה ה-21 | כשתפגשי זר גבוה ומסתורי (2010) • חצות בפריס (2011) • לרומא באהבה (2012) • יסמין הכחולה (2013) • קסם לאור ירח (2014) • איש ללא הגיון (2015) • קפה סוסייטי (2016) • גלגל ענק (2017) • יום גשום בניו יורק (2019) |  |
| --- | --- |
בקרת זהויות :  BNE: XX5298707  LCCN: n2015043999  VIAF: 301364106   WorldCat (עם VIAF): 301364106
צ'ילוקווין

| --- | --- |

הכנסייה בצ'ילוקווין
 מדינה:  ארצות הברית ארצות הברית
  מדינה:  אורגון אורגון
 מחוז:  מחוז קלאמת
 תאריך ייסוד:  1926 
 שטח:  2.12 קמ"ר
 גובה:  1,270 מטרים
 אוכלוסייה:  ‏
  ‑ בעיירה:  767 (2020)
  ‑ צפיפות:  362 נפש לקמ"ר (2020)
 קואורדינטות:  42°34′30″N 121°51′51″W﻿ / ﻿42.575°N 121.864167°W﻿ / 42.575; -121.864167
 אזור זמן:  UTC -8
 http://www.chiloquin.com/city.html
  מפת מיקום  מפה מפורטת   (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה צ'ילוקווין(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה צ'ילוקווין(למפת אורגון רגילה) סיילם פורטלנד יוג'ין גרשם בנד מדפורד ספרינגפילד הר הוד וושינגטון א י י ד ה ו  נבדה קליפורניה ה א ו. ה ש ק ט צ'ילוקווין(למפת אורגון מוגדלת) סיילם פורטלנד יוג'ין גרשם בנד מדפורד ספרינגפילד הר הוד וושינגטון א י י ד ה ו  נבדה קליפורניה ה א ו. ה ש ק ט צ'ילוקווין  he tabBackground:;tabBorder:#aaa;defaultTab:0;
 
צ'ילוקווין (באנגלית: Chiloquin) הוא עיירה במחוז קלאמת באורגון בארצות הברית. צ'ילוקווין היה הגרסה של המתיישבים האירופאים לשמו של Chaloquin, שמו של צ'יף של שבט הקלאמת שחי בזמן חתימת ההסכם של 1864. השם צ'ילוקווין כשם משפחה קיים גם בימינו, כאשר המשפחה התיישבה על קרקע בעיירה ובסמוך אליה גם לתוך המאה העשרים. האוכלוסייה הייתה 734 במפקד האוכלוסין של 2010.
גאוגרפיה

צ'ילוקווין נמצאת בגובה של 1,270 מטרים במחוז קלאמת. העיירה שוכנת מעט מזרחית לכביש 97 (אנ') של ארצות הברית ומעט צפונית להצטלבות שלו עם כביש 62 (אנ') של אורגון. כביש מהיר מזרח-מערבי קצר, כביש 422 (אנ') של אורגון, מקשר את כביש 97 בצ'ילוקווין לכביש 62 מעט דרומית ליישוב הקטן קלאמת אייג'נסי (אנ'). בכביש המהיר, צ'ילוקווין שוכנת כ-42 קילומטרים צפונית לקלאמת פולס ו-407 קילומטרים דרומית לפורטלנד.
הנהר ויליאמסון זורם מצפון לדרום דרך צ'ילוקווין, שם נשפך אליו הנהר ספראג ממזרח. העיירה שוכנת ליד היער הלאומי וינמה, המתקרב אליה ממזרח וממערב. אגם אייג'נסי (Agency Lake, חלק מאגם קלאמת העליון) נמצא בקרבת מקום, ממערב לעיר ומעט ממערב לכביש 62. לפי לשכת מפקד האוכלוסין של ארצות הברית שטחה הכללי של העיירה 2.12 קילומטרים רבועים.
גאוגרפיה > אקלים

הקיץ באזור חמים (אך לא חם) ויבש, ללא טמפרטורות חודשיות ממוצעות מעל 22 מעלות צלזיוס. על פי מערכת סיווג האקלים של קפן, לצ'ילוקווין יש אקלים ים-תיכוני עם קיץ חמים, קוד "Csb" במפות האקלים.
| אקלים בצ'ילוקווין> חודש.טמפרטורה יומית מרבית ממוצעת (C°).טמפרטורה יומית מזערית ממוצעת (C°).משקעים ממוצעים (מ"מ) | אקלים בצ'ילוקווין> ינואר.3.3.-7.1.80 | אקלים בצ'ילוקווין> פברואר.5.8.-6.1.58 | אקלים בצ'ילוקווין> מרץ.9.6.-3.5.52 | אקלים בצ'ילוקווין> אפריל.13.4.-1.7.36 | אקלים בצ'ילוקווין> מאי.18.0.7.34 | אקלים בצ'ילוקווין> יוני.23.3.4.18 | אקלים בצ'ילוקווין> יולי.27.9.5.9.12 | אקלים בצ'ילוקווין> אוגוסט.28.5.4.12 | אקלים בצ'ילוקווין> ספטמבר.24.1.8.14 | אקלים בצ'ילוקווין> אוקטובר.17.2.-1.8.28 | אקלים בצ'ילוקווין> נובמבר.8.-4.3.71 | אקלים בצ'ילוקווין> דצמבר.3.2.-6.8.100 | אקלים בצ'ילוקווין> שנה.15.1.-1.2.513 |
| --- | --- | --- | --- | --- | --- | --- | --- | --- | --- | --- | --- | --- | --- |
מקור: Western Regional Climate Center
דמוגרפיה > 2000

נכון למפקד האוכלוסין של שנת 2000 התגוררו בעיירה 716 נפשות ב-257 משקי בית ו-173 משפחות. צפיפות האוכלוסין הייתה 345.6 אנשים לכל קילומטר רבוע. היו 290 יחידות דיור בצפיפות ממוצעת של 140 לקילומטר רבוע. לפי תשובות שסיפקו תושבי צ'ילוקווין שהשתתפו במפקד, ההרכב הדמוגרפי של העיר היה 51.54% אינדיאנים, 42.60% לבנים, 5.31% היספנים או לטינים מכל גזע, 0.14% אסייתים ו-1.26% מגזעים אחרים. כ-4.5% היו משני גזעים או יותר.
היו 257 משקי בית, מתוכם ל-40.5% היו ילדים מתחת לגיל 18 שגרים איתם, 39.3% היו זוגות נשואים שחיו יחד, ל-21.4% הייתה בעלת בית רווקה, 32.3% היו לא-משפחות, 24.1% חיו לבד, ו-10.1% היה מישהו שחי לבדו בן 65 ומעלה. גודל משק הבית הממוצע היה 2.79 נפשות וגודל המשפחה הממוצע היה 3.34 נפשות.
התפלגות הגילאים הייתה 34.9% מתחת לגיל 18, 7.0% מ-18 ל-24, 23.6% מ-25 ל-44, 22.8% מ-45 ל-64, ו-11.7% שהיו בני 65 ומעלה. הגיל החציוני היה 34 שנים. על כל 100 נקבות, היו 102.3 זכרים. על כל 100 נשים בנות 18 ומעלה, היו 92.6 גברים.
ההכנסה החציונית למשק בית בעיר הייתה 20,688 דולר, וההכנסה החציונית למשפחה הייתה 21,250 דולר. לגברים הייתה הכנסה חציונית של 29,167 דולר לעומת 18,750 דולר לנשים. ההכנסה לנפש בעיר הייתה 9,604 דולר. כ-33.5% מהמשפחות ו-31.2% מהאוכלוסייה היו מתחת לקו העוני, כולל 42.3% מאלו מתחת לגיל 18 ו-5.7% מבני 65 ומעלה.
דמוגרפיה > 2010

נכון למפקד האוכלוסין של 2010, התגוררו בעיר 734 נפשות ב-281 משקי בית ו-179 משפחות. צפיפות האוכלוסין הייתה 345.6 תושבים לכל קילומטר רבוע. היו 356 יחידות דיור בצפיפות ממוצעת של 167.6 לקילומטר. ההרכב הגזעי של העיר היה 49.2% ילידים אמריקאים, 40.7% לבנים, 0.1% אפרו אמריקאים, 0.4% אסייתים, 0.5% מגזעים אחרים ו-9.0% משני גזעים או יותר. היספנים או לטינים מכל גזע היו 6.5% מהאוכלוסייה.
היו 281 משקי בית, מתוכם ל-31.3% היו ילדים מתחת לגיל 18 שגרים איתם, 36.3% היו זוגות נשואים שחיים יחד, ל-19.9% הייתה בעלת בית רווקה, ל-7.5% היה בעל בית רווק, ו-36.3% היו לא משפחות. 31.0% מכלל משקי הבית היו יחידים, ול-10.7% היה מישהו שחי לבדו בן 65 ומעלה. גודל משק הבית הממוצע היה 2.61 וגודל המשפחה הממוצע היה 3.26.
הגיל החציוני בעיר היה 41.9 שנים. 27% מהתושבים היו מתחת לגיל 18; 6.5% היו בין הגילאים 18-24; 20.6% היו מ-25 ל-44; 30.9% היו מ-45 ל-64; ו-15% היו בני 65 ומעלה. ההרכב המגדרי של העיר היה 48.6% גברים ו-51.4% נשים.
תחבורה

כ-2 קילומטרים מערבית למרכז המסחרי של צ'ילוקווין פועל שדה התעופה המדינתי של צ'ילוקווין (Chiloquin State Airport).
אתרים מעניינים

מסילת הרכבת ההררית המיניאטורית (Train Mountain Miniature Railroad) ליד צ'ילוקווין היא, על פי ספר השיאים של גינס, מערכת הרכבות המיניאטורית הארוכה ביותר בעולם. הוא כולל מוזיאון רכבת, 40 קילומטרים של מסילה כוללת, ורכבות שאדם יכול לשבת עליהן ולנסוע בהן.
הפארק המדינתי קולייר ממוריאל (אנ') נמצא כ-5 קילומטרים צפונית לצ'ילוקווין לאורך כביש 97.
קזינו קלא-מו-יא ומרכז הטיולים (Kla-Mo-Ya Casino and Travel Center), בבעלות ובניהול של שבטי קלאמת, נמצא כ-3 קילומטרים דרומית לצ'ילוקווין לאורך כביש 97.
הערות שוליים

1 2  Stephen R. Mark, Chiloquin
↑  Chiloquin - Geographic Names Information System
↑  "Chiloquin Community Profile". Infrastructure Finance Authority. 2009. אורכב מ-המקור ב-22 באוגוסט 2010. {{cite web}}:  (עזרה)
↑  Climate Summary for Chiloquin, Oregon
↑  "CHILOQUIN 12 NW, OR (351574)". Western Regional Climate Center. נבדק ב-22 בנובמבר 2015. {{cite web}}:  (עזרה)
↑  Chiloquin State Airport
↑  Train Mountain Railroad MuseumChiloquin ~ Oregon
↑  Kla-Mo-Ya Casino
| --- | --- |
בקרת זהויות :  NLI: 987007533000905171  LCCN: n92114617  VIAF: 135015830   WorldCat (עם VIAF): 135015830 
שלט הברכה הראשי בצ'ילוקווין, 1905
קואן נארט

קואן נארט (בהולנדית: Koen Naert; נולד ב-3 בספטמבר 1989) הוא אתלט בלגי המתמחה בריצות ארוכות. הוא זכה במדליית זהב באליפות אירופה באתלטיקה 2018 בריצת מרתון.
ביוגרפיה

נארט החל כרץ במסלול, אך בשנת 2014 השלים סופית את המעבר למרוצי כביש.
בשנת 2015 סיים שביעי במרתון ברלין בשנת 2018 באליפות אירופה באתלטיקה זכה במדליית הזהב בריצת מרתון עם תוצאה של 2:09:51 שעות.
במרתון נוטרדם שנערך באפריל 2019, סיים במקום השלישי בתוצאה של 2:07:39 שעות המהווה שיא אישי חדש.
צסיס

צסיס (בלטבית: Cēsis, באסטונית: Võnnu, בגרמנית: Wenden) היא עיר בלטביה הממוקמת בחלק הצפוני של מרכז וידזמה. צסיס נמצאת על עמק הנהר גאויה, והיא בנויה על סדרה של רכסים מעל הנהר המשקיף אל היער הכחול.
טירת צסיס

החלק הוותיק ביותר של צסיס היא המצודה על גבעת "רייקסטו", טירה מבוצרת מעץ שנבנתה על ידי שבט המכונה "ונדס".
הצלבנים הגרמנים הידועים כאחים של הליבונים החלו את הבנייה של טירת צסיס ליד הגבעה ב-1209. כאשר הטירה הורחבה, היא שימשה כמעון עבור יחידת המסדר הליבוני. בשנת 1577 החיילים הרסו את הטירה כדי למנוע ממנה ליפול לידיו של איוואן הרביעי. בשנת 1598 העיר שולבה באיחוד הפולני-ליטאי. בשנת 1620 צסיס נכבשה על ידי שוודיה. היא נבנתה מחדש לאחר מכן, אולם היא נהרסה שוב בשנת 1703 במהלך המלחמה הצפונית הגדולה על ידי הצבא הרוסי. כאשר ב-1777 הטירה הועברה לידי הרוזן סיברס, היה המקום בית המגורים החדש שלו. מאז 1949, מוזיאון ההיסטוריה של צסיס קיבל לידיו את הטירה. החצר הקדמית של הטירה מוקפת על ידי אסם. לצד האסם יש את מבשלת השיכר העתיקה ביותר בלטביה, "darītava Cēsu alus", אשר נבנתה בשנת 1878 במהלך השנים האחרונות של הרוזן סיברס, אך מקור התאריך לא ברור לחלוטין ויש המשייכים אותו לתקופה של המסדר הליבוני.
בהמשך משתרע פארק של הטירה, אשר נבנה בשנת 1812. הפארק כולל את "המאפיין הרומנטי של פעם", עם שבילים, צמחים אקזוטיים, ומי האגם המשקפים את הטירה.
העיר

התכנון של העיר נעשה במחצית השנייה של המאה ה-13. השוק והכנסייה היו במרכז העיר, ומרכז הדיור העירוני היה הטירה עם שלושה מגדלים מבוצרים. העיר הייתה גם מוקפת חומת אבן דולומיט עם שמונה מגדלים וחמישה שערים. בניינים מימי הביניים בעיר כוללים את כנסיית יוחנן הקדוש (נבנתה 1281–1284) וחורבות הטירה. בנוסף, רשתות הכביש העתיק מקשרים את הבניינים ששרדו מימי הביניים, אם כי בניינים רבים נהרסו (האחרון נהרס בשנת 1748).
במחצית השנייה של המאה ה-19, התחברה העיר לכביש פסקוב (1868) ולקו הרכבת עם הבירה ריגה (1889) אשר האיצה את פיתוח העיר.
קרב צסיס ביוני 1919 כאשר כוחות אסטוניה ולטביה ניצחו את הגרמנים היה אחד הקרבות המכריעים במלחמת העצמאות של לטביה.
גלריה

טירת צסיס
כנסיית סנט ג'ון
מרכז העיר
בתים עתיקים בעיר
ערים תאומות

ליטא רוקישקיש, ליטא
אוקראינה ז'ובקבה, אוקראינה
איטליה ונאפרו, מוליזה, איטליה
קוברה דרום פיליפינית

| קוברה דרום פיליפינית |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: נחשים
משפחה:: פתניים
סוג:: קוברה
מין:: קוברה דרום פיליפינית
שם מדעי
 Naja samarensis ‏פטרס, 1861
תחום תפוצה


קוברה דרום פיליפינית (שם מדעי: Naja samarensis) הוא מין של נחש קוברה האנדמית לאיי הפיליפינים, בעיקר בויסאיאס ובמינדנאו. קוברה זו חופפת בתחומי תפוצתה הצפוניים עם מין נוסף של קוברה - קוברה פיליפינית. שני המינים הפיליפינים הם קוברות היורקות את ארסן מבעד לניבים החלולים והיישר לעבר עיני הקורבן, בדרך כלל לאחר איום או התקרבות מצידו.
מאפיינים

קוברה זו מגיעה לאורך 1.4 מטרים והיא בעלת קשקשים צהובים בוהקים מנומרים בשחור והגחון החל מאמצע החזה כהה עד שחור. כמרבית הקוברות היא יכולה לשטח את צווארה כדי להיראות מאיימת יותר. היא בעלת כתמים דמויי עיניים על העורף.
הקוברה שוכנת בקרבת נחלים או נהרות ובג'ונגלים של דרום הפיליפינים. לעיתים היא תימצא בקרבה למגורי אדם,לרבות שדות אורז ומטעים. הקוברה מחפשת טרף כמו עכברים ויונקים קטנים אך גם צפרדעים, זוחלים אחרים ואף נחשים אחרים.
ארס

בנוסף על הארס אותו הקוברה יורקת היא יכולה לנשוך בעזרת ניביה החלולים, הקבועים בקדמת הלסת העליונה. הארס מורכב מנוירוטוקסין חזק וממרכיבים ציטוטוקסינים. הוא גורם לנפיחות באזור ההכשה, חום, לחץ דם גבוה ויכול להזיק למערכת הנשימה ולמוות של הקורבן כתוצאה משיתוק וחנק.  ישנו נסיוב נגד ארס אך הוא נדיר מאוד בפיליפינים. עם זאת המפגשים עם הקוברה נדירים ומספר הקרבנות נמוך יחסית.
ארס המותז לתוך עיני הקורבן גורם לכאב עז ולפגיעה ברשתית ואם הוא לא נשטף בתוך זמן קצר, הוא יכול לגרום לעיוורון קבוע.
הערות שוליים

↑  קוברה דרום פיליפינית באתר הרשימה האדומה של IUCN
מידת התפוסה הבריטית הישנה

מידת התפוסה הבריטית הישנה (באנגלית: Builder's Old Measurement ובקיצור BOM או bm) היא נוסחה לחישוב התפוסה או קיבולת המטען של אוניות שהייתה נהוגה באנגליה מ-1650 לערך עד 1835. השיטה, שקיבלה תוקף בחוק של הפרלמנט רק ב-1773, התבססה על אורכה ועל רוחבה המרביים של האונייה, ושימשה הן לקביעת גודלה של האונייה הן לחישוב אגרות הנמל והמכסים שהושתו על בעליה. התפוסה (tonnage או burthen) היא מידת נפח ולא מידת משקל, ויחידותיה הן טונות תפוסה ולא טונות משקל. גודלן של אוניות המלחמה באותה תקופה נקבע גם הוא על פי תפוסתן ולא על פי הַהֶדְחֵק (משקל) כפי שמקובל היום.
הנוסחה בצורתה מ-1773:
 {Tonnage}={\frac {({Length}-({{Beam}\times {\frac {3}{5}}}))\times {Beam}\times {\frac {Beam}{2}}}{94}}
כאשר
הנוסחה נשארה בתוקף עד המעבר ממפרשים לקיטור. כדי לאמוד את התפוסה של אוניות קיטור נדרשה שיטה שונה, משום שהיחס בין אורכן לרוחבן היה גדול יותר משל אוניות מפרשים, ומשום שנפח משמעותי של החללים הפנימיים שלהן הוקצה לדודי הקיטור, למנועים ולמגורות הפחם. ב-1849 הונהגה בבריטניה שיטת מורסום (Moorsom System) המדויקת יותר; היא נקראת על שם ג'ורג' מורסום, ארכיטקט ימי ומזכיר הוועדה שהקימה הממשלה הבריטית למציאת נוסחה עדכנית. על פי השיטה החדשה חישבו את הנפח הפנימי של האונייה ביחידות של רגל מעוקבת בעזרת חוק סימפסון, כשכל 100 רגליים מעוקבות שוות ל-1 טון ברוטו (gross ton).